ಟೀಚರ್ಸ್ ಡೇ ದಿನದಂದು ಜಮಖಂಡಿ ಪ್ರಿನ್ಸಿಪಾಲ್ ಡಾನ್ಸ್- ವಿಡಿಯೋ ಫುಲ್ ವೈರಲ್

ಬಾಗಲಕೋಟೆ: ಶಿಕ್ಷಕರ ದಿನಾಚರಣೆಯಂದು ಸರಕಾರಿ ಪಿಯು ಕಾಲೇಜಿನ ಪ್ರಾಂಶುಪಾಲರೊಬ್ಬರು ವಿದ್ಯಾರ್ಥಿಗಳ ಎದುರಿಗೇ ಸಖತ್ ಸ್ಟೆಪ್ ಹಾಕಿ ಫುಲ್ ಫೇಮಸ್ ಆಗಿದ್ದಾರೆ.

ಜಿಲ್ಲೆಯ ಜಮಖಂಡಿ ನಗರದ ಬಾಲಕಿಯರ ಸರ್ಕಾರಿ ಪಿಯುಸಿ ಕಾಲೇಜು ಪ್ರಾಂಶುಪಾಲರಾದ ಹೆಚ್ ಎಲ್ ಶೇಗುಣಶಿ ಎಂಬವರು ಕನ್ನಡ ಚೌಕ ಸಿನಿಮಾದ `ಅಲ್ಲಾಡ್ಸು.. ಅಲ್ಲಾಡ್ಸು..’ ಹಾಡಿಗೆ ಸಖತ್ ಸ್ಟೆಪ್ ಹಾಕಿದ್ದಾರೆ. ಇದನ್ನು ಕಾಲೇಜಿನ ವಿದ್ಯಾರ್ಥಿಗಳು ತಮ್ಮ ಮೊಬೈಲ್ ನಲ್ಲಿ ಸೆರೆಹಿಡಿದಿದ್ದು, ಒಂದು ವರ್ಷದ ನಂತರ ವಿಡಿಯೋ ಇದೀಗ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ಕಳೆದ ವರ್ಷ ಶಿಕ್ಷಕರ ದಿನಾಚರಣೆ ವೇಳೆ ಟೀಚಿಂಗ್ ಡಯಾಸ್ ಮೇಲೆ ಪ್ರಿನ್ಸಿಪಾಲ್ ನೃತ್ಯ ಮಾಡಿದ್ದರು. ಇದನ್ನು ಕಂಡ ವಿದ್ಯಾರ್ಥಿನಿಯರು ಕೇಕೆ ಹಾಕಿ ಸಂಭ್ರಮಿಸಿದ್ದರು. ಪ್ರಿನ್ಸಿಪಾಲ್ ಕುಣಿತವನ್ನ ಅಲ್ಲಿ ಸೇರಿದ್ದ ಎಲ್ಲರೂ ಸಿಕ್ಕಾಪಟ್ಟೆ ಎಂಜಾಯ್ ಮಾಡಿದ್ರು.

https://www.youtube.com/watch?v=bfmIQfuEpss

ಈ ಡ್ಯಾನ್ಸ್ ನೋಡಿ ಕೆಲ ವಿಧ್ಯಾರ್ಥಿಗಳು ಹರ್ಷ ವ್ಯಕ್ತಪಡಿಸಿದ್ರೆ ಇನ್ನೂ ಕೆಲ ವಿಧ್ಯಾರ್ಥಿಗಳು ಮತ್ತು ಸಾರ್ವಜನಿಕರು ಟೀಕೆ ಮಾಡಿದ್ದಾರೆ. ಒಟ್ಟಿನಲ್ಲಿ ಸಾಮಾಜಿಕ ಜಾಲತಾಣದಲ್ಲಿ ಪ್ರಿನ್ಸಿಪಾಲ್ ರ ನೃತ್ಯಕ್ಕೆ ಪರವಿರೋಧ ಅಭಿಪ್ರಾಯ ವ್ಯಕ್ತವಾಗಿವೆ. ಇದನ್ನು ಓದಿ: ಬ್ರಾಂಡ್ ಅಂಬಾಸಿಡರ್ ಆದ್ರು `ಗೋವಿಂದ ಡಾನ್ಸ್ ಸ್ಟೈಲ್’ ಅಂಕಲ್

ಇತ್ತೀಚೆಗೆ ಸಾಮಾಜಿಕ ಜಾಲತಾಣದಲ್ಲಿ ಪ್ರೊಫೆಸರ್ ಸಂಜೀವ್ ಶ್ರೀವಾಸ್ತವ್ ಅವರ ಅಂಕಲ್ ಡ್ಯಾನ್ಸ್ ಸಿಕ್ಕಾಪಟ್ಟೆ ಫೇಮಸ್ ಆಗಿತ್ತು. ದೇಶವಿದೇಶಗಳಿಂದ ಭಾರಿ ಮೆಚ್ಚುಗೆ ಕಾರಣವಾಗಿದ್ದ ಅಂಕಲ್ ಡ್ಯಾನ್ಸ್ ಸಾಕಷ್ಟು ಸುದ್ದಿ ಮಾಡಿತ್ತು.

https://www.youtube.com/watch?v=Jv6vUS0h_4U